புனித தீத்து
{{Infobox saint
 |name=Saint Titus&lt;br&gt;புனித தீத்து
 |birth_date=கி.பி. முதல் நூற்றாண்டு
 |death_date=கி.பி. 96 அல்லது 107
 |feast_day=சனவரி 26;&lt;br /&gt;பழைய நாள்காட்டிப்படி, பெப்ருவரி 6
 |venerated_in=[[உரோமன் கத்தோலிக்கம்]],&lt;br /&gt;கீழை மரபுவழி சபை,&lt;br /&gt;கீழை மரபுவழி கத்தோலிக்க சபைகள்,&lt;br /&gt;லூத்தரன் சபை,&lt;br /&gt;ஆங்கிலிக்க சபை
 |image=Saint Titus (Kosovo, 14th c. Pech Patriarch., S. Nicholas church).jpg
 |imagesize=
 |caption=
 |birth_place=
 |death_place= கோர்ட்டின், கிரேத்து
 |titles=ஆயர், மறைச்சாட்சி
 |beatified_date=
 |beatified_place=
 |beatified_by=
 |canonized_date=வழிமுறைகளுக்கு முற்பட்ட காலம்
 |canonized_place=
 |canonized_by=
 |attributes=
 |patronage=
 |major_shrine=ஹெராக்ளியோன், கிரேத்து
 |suppressed_date=
 |issues=
 |prayer=
 |prayer_attrib=
 }}
 
 [[File:Crete Iraklio6 tango7174.jpg|thumb|புனித தீத்து கோவில். இடம்: ஹெராக்ளியோன், கிரேத்து]]
 
 '''தீத்து''' (''Titus'') என்பவர் பண்டைக்காலக் கிறித்தவ சபையின் ஒரு தலைவரும் [[பவுல் (திருத்தூதர்)|புனித பவுலின்]] துணையாளரும் ஆவார். இவரைப்பற்றிய குறிப்புகள் பவுலின் பல திருமுகங்களில் காணக்கிடக்கின்றன.
 
 ==வாழ்க்கைக் குறிப்புகள்==
 
 பவுலோடும் பர்னபாவோடும் தீத்து [[அந்தியோக்கியா|அந்தியோக்கியாவில்]] இருந்தார். பின்னர் அவர்களோடு [[எருசலேம்]] சங்கத்தில் கலந்துகொள்ளச் சென்றார். &quot;பதினான்கு ஆண்டுகளுக்குப் பின் தீத்துவையும் கூட்டிகொண்டு பர்னபாவுடன் நான் மீண்டும் [[எருசலேம்|எருசலேமுக்குப்]] போனேன்&quot; (கலாத்தியர் 2:1) என்று பவுல் எழுதுகிறார். ஆயினும் தீத்துவின் பெயர் திருத்தூதர் பணிகள் நூலில் காணப்படவில்லை.
 
 தீத்து [[யூதம்|யூத]] இனத்தைச் சாராத புற இனத்தார் என்று தெரிகிறது. அவர் விருத்தசேதனம் செய்ய வேண்டிய தேவையில்லை என்று பவுல் மிகக் கண்டிப்பாகக் கூறியதிலிருந்து இது தெளிவாகிறது: &quot;என்னுடன் இருந்த தீத்து கிரேக்கராய் இருந்தும் விருத்தசேதனம் செய்து கொள்ளுமாறு அவரை யாரும் கட்டாயப்படுத்தவில்லை&quot; (கலாத்தியர் 2:3). கிறித்தவ நம்பிக்கையை ஏற்று வாழ்வதற்கு விருத்தசேதனம் தேவையில்லை என்றுதான் பவுல் வாதாடினார்.
 
 ==தீத்து ஆற்றிய அறப்பணி==
 
 பவுல் எபேசு நகரில் கிறித்தவத்தை அறிவித்தபோது [[புனித திமொத்தேயு|திமொத்தேயு]] மற்றும் தீத்து அவரோடு பணியாற்றினர். அங்கிருந்து பவுல் தீத்துவை கொரிந்து நகருக்கு அனுப்பினார். அந்நகரிலிருந்து காணிக்கை பிரித்து, எருசலேம் சபையினருக்கு உதவி செய்யும் நோக்கத்தோடு தீத்து அனுப்பப்பட்டார். &quot;எனவே இந்த அறப்பணியைத் தொடங்கிய தீத்துவே அப்பணியை முடிக்க வேண்டும் என நாங்கள் அவரை வேண்டிக்கொண்டோம்&quot; என்று பவுல் எழுதுகிறார் (2 கொரிந்தியர் 8:6).
 
 பவுல் மாசிதோனியாவில் பணிபுரிந்த போது தீத்து அவரிடம் சென்றார். கொரிந்து நகரில் திருச்சபை வளர்ந்து வந்ததை தீத்து பவுலிடம் எடுத்துக் கூறினார். அது பற்றி பவுல் இவ்வாறு கூறுகிறார்: &quot;மாசிதோனியாவிற்கு வந்து சேர்ந்த போது எங்களிடம் மன அமைதியே இல்லை. வெளியே போராட்டம், உள்ளே அச்சம்; இவ்வாறு எல்லா வகையிலும் துன்புற்றோம். தாழ்ந்தோருக்கு ஆறுதல் அளிக்கும் கடவுள் தீத்துவின் வரவால் எங்களுக்கும்  ஆறுதல் அளித்தார். அவரது வருகையால் மட்டும் அல்ல; நீங்கள் தீத்துவுக்கு அளித்த ஆறுதலாலும் நாங்கள் ஆறுதல் அடைந்தோம்...நாங்கல் மிகுதியான மகிழ்ச்சி அடைந்தோம்&quot; (2 கொரிந்தியர் 7:5-8).
 
 ==தீத்து கிரேத்து சபைக்குப் பொறுப்பேற்றல்==
 
 இந்த நிகழ்ச்சிக்குப் பிறகு தீத்துவின் பெயர் பவுல் சிறைப்பட்டதை ஒட்டியும், தீத்து கிரேத்து சபைக்குப் பொறுப்பேற்றது பற்றியும் வரும் குறிப்பில் மீண்டும் காணப்படுகிறது. &quot;நான் உனக்குப் பணித்தபடியே கிரேத்துத் தீவில் நீ மேலும் செய்ய வேண்டியவற்றை ஒழுங்குசெய்து, நகர்தோறும் மூப்பர்களை ஏற்படுத்த உன்னை அங்கே விட்டு வந்தேன்&quot; (தீத்து 1:5) என்று பவுல் தீத்துவுக்கு எழுதுகிறார்.
 
 பவுல் உரோமையில் இருந்தபோது தீத்து தல்மாத்தியாவுக்குச் சென்றார் என்பதே தீத்து பற்றிய இறுதிக் குறிப்பு.  &quot;தேமா இன்றைய உலகப்போக்கை விரும்பி என்னை விட்டு அகன்று, தெசலோனிக்கா சென்றுவிட்டார். கிரேஸ்கு கலாத்தியாவுக்கும் தீத்து தல்மாத்தியாவுக்கும் சென்று விட்டனர்&quot; (2 திமொத்தேயு 4:10) என்று பவுல் குறிப்பிடுகின்றார்.
 
 ==இறப்பு==
 
 தீத்துவின் இறப்புப் பற்றிய குறிப்பு [[புதிய ஏற்பாடு|புதிய ஏற்பாட்டில்]] காணப்படவில்லை.
 
 மரபுப்படி, பவுல் தீத்துவை ஆயராகத் திருநிலைப்படுத்தி, கிரேத்து தீவின் கோர்ட்டின் நகர ஆயராக அவரை நியமித்தார். தீத்து கி.பி. 107இல் தமது தொண்ணூற்று ஐந்தாம் வயதில் இறந்தார்.
 
 ==திருவிழா==
 
 தீத்துவின் திருவிழா 1854இல் திருவழிபாட்டு நாள்குறிப்பில் சேர்க்கப்பட்டது. அப்போது அது பெப்ருவரி 6ஆம் நாள் கொண்டாடப்பட்டது.&lt;ref&gt;''Calendarium Romanum'' (Libreria Editrice Vaticana, 1969), p. 86&lt;/ref&gt; 1969இல் உரோமன் கத்தோலிக்க திருச்சபை தீத்துவின் திருவிழாவை சனவரி 26ஆம் நாளுக்கு மாற்றியது. இவ்வாறு, சனவரி 25ஆம் நாள் புனித பவுல் திருவிழாவும், அதற்கு அடுத்த நாள் பவுலோடு நெருங்கி ஒத்துழைத்துப் பணிசெய்த அவருடைய சீடர்களாகிய [[புனித திமொத்தேயு|திமொத்தேயு]] மற்றும் தீத்து ஆகிய இருவரின் திருவிழாவும் கொண்டாட ஏற்பாடு செய்யப்பட்டது.&lt;ref&gt;''Calendarium Romanum'' (Libreria Editrice Vaticana, 1969), p. 116&lt;/ref&gt;
 
 அமெரிக்க நற்செய்தி லூத்தரன் சபை திமொத்தேயு, தீத்து ஆகிய இருவரோடு பவுலின் மற்றொரு சீடராகிய சீலாவின் பெயரையும் சேர்த்து, சனவரி 26ஆம் நாள் விழாக் கொண்டாடுகிறது.
 
 மரபுவழிச் சபை தீத்துவின் திருவிழாவை ஆகத்து 25 மற்றும் சனவரி 4 ஆகிய நாள்களில் கொண்டாடுகிறது.
 
 ==தீத்துவின் மீபொருள்கள்==
 
 துருக்கியர் ஆட்சிக்காலத்தில் வெனிசு நகருக்குக் கொண்டுபோகப்பட்டிருந்த புனித தீத்துவின் மீபொருள்கள் அவர் பணிசெய்து உயிர்துறந்த கிரேத்து தீவுக்கு 1969இல் திருப்பி அனுப்பப்பட்டன. தற்போது அப்பொருள்கள் கிரேத்து தீவில் அமைந்துள்ள ஹெராக்ளியோன் கோவிலில் வணக்கத்துக்கு வைக்கப்பட்டுள்ளன.&lt;ref name=&quot;The Orthodox Messenger, v. 8(7/8), July/Aug 1997&quot;&gt;{{Cite web |url=http://www.orthodoxchristian.info/pages/titus.htm |title=The Orthodox Messenger, v. 8(7/8), July/Aug 1997 |access-date=2013-01-31 |archive-date=2020-02-13 |archive-url=https://web.archive.org/web/20200213145510/http://www.orthodoxchristian.info/pages/titus.htm |url-status=dead }}&lt;/ref&gt;
 
 ==புனித தீத்து விருது==
 
 ஐக்கிய அமெரிக்க நாடுகளின் படைத் திருப்பணியாளர்களில் சிறப்பான சேவை செய்வோருக்கு அளிக்கப்படும் விருது &quot;புனித தீத்து விருது&quot; என்று அழைக்கப்படுகிறது.&lt;ref&gt;Lake Union Journal. http://www.lakeunionherald.org/103/3/41852.html{{Dead link|date=ஆகஸ்ட் 2021 |bot=InternetArchiveBot }}.&lt;/ref&gt;
 
 ==குறிப்புகள்==
 &lt;references/&gt;
 
 {{கத்தோலிக்க புனிதர்கள் வரிசை (வழிபாட்டு ஆண்டு முறைப்படி)}}
 {{கத்தோலிக்க புனிதர்கள்}}
 
 {{New Testament people}}
 
 [[பகுப்பு:கிறித்தவப் புனிதர்கள்]]
 [[பகுப்பு:எழுபது சீடர்கள்]]
 [[பகுப்பு:பவுலின் திருமுகங்களில் வரும் நபர்கள்]]
 [[பகுப்பு:முதலாம் நூற்றாண்டு பிறப்புகள்]]